
„КОМПЛЕКСЕН ОНКОЛОГИЧЕН ЦЕНТЪР – БУРГАС” ЕООД
Сертифициран по ISO 9001-2015

Сертифициран по БДС ISO 45001-2018      
Регистриран като Администратор на лични данни

ДО                                                         Изх. № И-821/20.05.2026 г.
ОБЩИНСКИ СЪВЕТ                               
БУРГАС

ДОКЛАДНА ЗАПИСКА
от проф. д-р Христо Стоянов Бозов,  
управител на  „Комплексен онкологичен център-Бургас" ЕООД
ОТНОСНО: Закупуване на нов имунологичен анализатор за Клинична 

                  лаборатория към „КОЦ–Бургас” ЕООД
УВАЖАЕМИ ОБЩИНСКИ СЪВЕТНИЦИ,

            Клинична лаборатория към „КОЦ-Бургас” ЕООД разполага с имунологичен анализатор AIA-360 на фирма Tosh, който е въведен в експлоатация през 2011 г. и е морално и технически амортизиран. Другият наличен в лабораторията анализатор AIА-900 е предоставен за ползване от Медицински център „Вяра и Надежда”. Поради повишения брой и видове на назначените изследвания и въпреки адекватната техническа поддръжка, често възникват подреди с анализаторите, което забавя лечебния процес.
            Тестовото меню на двата анализатора е ограничено по отношение на туморните маркери, които са най-важната част от диагностичната и лечебната част в „КОЦ-Бургас” ЕООД. Това води до невъзможност за разгръщането и надграждането на тестовата директория на лабораторията. Цените на част от реактивите и консумативите, които се ползват за анализаторите са високи, предвид наличните на пазара платформи с много по-конкурентни цени. Гнездата за проби и на двата анализатора са несъвместими с вакутейнерите, които се използват в лабораторията, което налага аликвотиране (разделяне) на пробите и забавя аналитичния процес.
              Във връзка с това, поради нарастване обема на назначенията за изследване и многократните запитвания за разширяване на 
тестовото меню, както и с оглед подпомагане на клиничните звена и оптимизиране работата в Клинична лаборатория, предлагам да бъде увеличен капацитета на лабораторията за извършване на имунологични изследвания чрез закупуване на нов имунологичен анализатор. Същия ще бъде с по-широко тестово меню, повече позиции за пациентски проби, по-висока степен на автоматизация и по ниски цени за реактиви и консумативи.

            Приблизителната стойност на имунологичния анализатор е 16 000,00 евро без ДДС, след приемане на Медицински съвет.
           Имайки предвид тези обстоятелства, се обръщам към собственика на „КОЦ-Бургас” ЕООД - Община Бургас, Общински съвет 
– Бургас с молба да бъде одобрено провеждане на обществена поръчка за закупуване нов имунологичен анализатор за Клинична лаборатория при  „КОЦ–Бургас” ЕООД.
             Съгласно разпоредбата на чл.12, ал.1, т.9 от Наредбата за условията и реда за упражняване правата на собственост в търговски дружества, участието в граждански дружества и сключването на 
договори за съвместна дейност от Община Бургас, Общински съвет – Бургас, упражнявайки правата на едноличния собственик на капитала

на дружеството (принципала Община Бургас), следва да даде съгласие за закупуване на посочения дълготраен материален актив.

    При даване на съгласие, управителят на „Комплексен онкологичен център-Бургас” ЕООД, представляващ лечебното заведение и в качеството си на Публичен възложител съгласно чл.5, ал.2, т.16 от ЗОП и стойностните прагове, посочени в чл.20, ал.1, т.1, буква „б” - ще вземе решение за откриване процедура по  чл. 18, ал. 1, т. 1 от ЗОП за възлагане на обществена поръчка, с предмет: доставката на гореописания дълготраен материал актив. 

             Предвид гореизложеното, на основание чл.21, ал.1, т.23 и ал.2 от Закона за местното самоуправление и местната администрация, във връзка с чл.12, ал.1, т.9 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам 
             Общински съвет - Бургас да вземе следното
Р Е Ш Е Н И Е:
1. Дава съгласие „Комплексен онкологичен център-Бургас”
ЕООД да закупи със собствени средства нов имунологичен анализатор за Клинична лаборатория на стойност до  16 000,00  евро без ДДС.

                                                             С УВАЖЕНИЕ:
                                     УПРАВИТЕЛ НА 

                                            „КОЦ-БУРГАС” ЕООД:

…….................................
(проф. д-р Христо Бозов)

